section_heading: The Nona Tapes
paragraph_text: Radi promidžbe albuma Columbia je zatražila skupinu da izradi elektroničku novinarsku mapu, marketiniški alat kojim se često služilo tijekom 1990-ih i na kojem su članovi trebali pričati o samima sebi, ali nisu to željeli učiniti. Uzeli su novac koji im je dala diskografska kuća i umjesto toga snimili pseudodokumentarac The Nona Tapes, čiji je producent bio Rocky Schenck. U njemu Jerry Cantrell glumi novinarku Nonu Weisbaum, koja intervjuira njegove kolege iz skupine, koji pak tijekom automobilske vožnje Seattleom glume same sebe, iako u izmišljenoj verziji. Glazbeni spot za pjesmu "Grind" pojavljuje se na kraju filma.<ref> Columbia u početku nije bila zadovoljna The Nona Tapesom i rekla je grupi da je bezveze potrošila njezin novac. Međutim, stekao je kultni status i Columbia ga je odlučila prodati, ali je sastav bio protiv toga. Videozapis je na koncu u prosincu 1995. godine bio objavljen na VHS-u. Godine 2006. The Nona Tapes bio je objavljen na DVD-u i činio je dodatni materijal na kompilaciji The Essential Alice in Chains.<ref> Službeni je kanal grupe 19. lipnja 2017. godine objavio film na YouTubeu.<ref>